
***Zebegény Község Polgármesterétől***

***2627 Zebegény, Petőfi tér 6.***

*E-mail:* [polgarmester@zebegeny.hu](mailto:polgarmester@zebegeny.hu)

Előterjesztette: Ferenczy Ernő Ervin

Összeállította: Batki László

**ELŐTERJESZTÉS**

**„Zöld-kék infrastruktúra fejlesztések településeken**

**(ERFA)” „KEHOP\_Plusz-2.2.1-25” számú pályázaton történő indulásról**

**Tisztelt Képviselő-testület!**

Mint az Képviselő-testület előtt is ismert, Batki László képviselő úr 2025. december 5. napján lemondott önkormányzati képviselői tisztségéről. A képviselő úr a jelen előterjesztést még képviselői megbízatása idején kívánta a testület elé terjeszteni, azonban az előterjesztés elkészítésének időpontjában annak napirendre tűzése idő előtti volt. A pályázati kiírás időközben megjelent, így az előterjesztés tárgyalása időszerűvé vált, ezért szükséges, hogy a testület döntsön a pályázaton való részvételről.

*Magyarország kormánya által kiírásra került a „Zöld-kék infrastruktúra fejlesztések településeken (ERFA)” KEHOP\_Plusz-2.2.1-25 pályázat. Ezen pályázat keretein belül lehetőség nyílik önkormányzatok számára megoldani csapadék vízzel kapcsolatos problémákat. A pályázat kizárólag zöld, klímabarát megoldások alkalmazását támogatja. A csapadék vizet nem elvezetni és kivezetni kell a településekről, hanem azt ott helyben szikkasztani, hasznosítani. Zebegényen 4 akció terület lett kiválasztva:*

*1.* ***Malom hegy*** *(sárkánydomb) Az Orgona úton a település központba érkező csapadék víz és hordalék problémája.*

*2.* ***Malom Patak:*** *Hódok által lakott szakasz Malom utca teljes szakaszán. Partfalak védelme, helyi lakosok és a hód konfliktusának kezelése. Itt létre tudnánk hozni egy patak revitalizációval egy olyan életteret, ami a hódnak, mint vízmegtartó természeti jelenségnek és a lakosok igényeinek is optimális.*

*3.* ***Almáskert:*** *Hordalék, sár elöntés az erdészeti útról. Víz kormányzással és hordalék fogással megoldható.*

*4.* ***Naphegy:*** *Özön esők esetén sárlavina indul meg a Naphegy vendégház mögötti völgyből és kiönt a főútra.*

*Ezen akció területeken azonosítottunk csapadék vízzel kapcsolatos problémákat, amiket a pályázati kiírásnak megfelelően lehet megoldani. Fontos, hogy a pályázati kiírásban plusz pontot jelent a hódokkal kapcsolatos területen végzett víz visszatartás. Előzetes egyeztetések és megbeszélések szerint sikerült a pályázat lebonyolításához a megfelelő partnereket megtalálni. A teljes projekt menedzsmentet a Klímabarát Települések szövetsége vállalta a projekt műszaki, vízügyi tervezését pedig a Hidro Klompex Kft vállalta el. Előzetes megbeszélésünk szerint a pályázat beadásához szükséges előkészítő munka körülbelül nettó 5 millió forint összegű költséggel jár a település számára. Ezen összeg a pályázat terhére elszámolható. Vesztes pályázat esetén ez az összeg a település költsége marad. A projekt teljes költsége A Hidro Klomplex kft becslése szerint 500-700 millió ft. A pályázat 100%ban támogatott. Amennyiben a testület úgy dönt a pályázati anyag összerakásához szükséges 5 millió forint rendelkezésre áll a partnerek elkészítik hivatalos ajánlatukat is.*

Zebegény 2026.január 15.

Ferenczy Ernő Ervin

polgármester

**Határozati javaslat**

**Zebegény Község Önkormányzat képviselő-testületének**

**/2026 I.22.) határozata**

**Döntés „Zöld-kék infrastruktúra fejlesztések településeken**

**(ERFA)” „KEHOP\_Plusz-2.2.1-25” számú pályázaton történő indulásról**

*Zebegény község képviselő testülete úgy dönt, hogy elindul a Zöld-kék infrastruktúra fejlesztések településeken (ERFA)” „KEHOP\_Plusz-2.2.1-25” pályázaton.*

*Felkéri a polgármestert, hogy a pályázat előkészítéséhez szükséges munkákhoz vegye fel a kapcsolatot a partnerekkel.*

**Határidő:** azonnal

**Felelős:** polgármester