

***Zebegény Község Polgármesterétől***

***2627 Zebegény, Petőfi tér 6.***

***Tel.: 06 27 571-510***

*E-mail:* [**polgarmester@zebegeny.hu**](mailto:polgarmester@zebegeny.hu)

Előterjesztette: Ferenczy Ernő Ervin

Összeállította: dr. Varga Imre

**ELŐTERJESZTÉS**

**Zebegény község új településtervének elkészítésére**

**benyújtott tervezési ajánlatokról**

Tisztelt Képviselő Testület!

Zebegény Község Önkormányzat képviselő-testülete a 119/2025 (VII. 7.) számú határozatával akként döntött, hogy a Településterv elkészítését elindítja és az összes ehhez kapcsolódó feladatot a Jegyző Asszonyra bízza. A jegyző szerezze be a szükséges árajánlatokat és a következő ülésre készítse elő, hogy a testület dönthessen a cég kiválasztásáról.

Jegyző Asszony a testületi határozatban foglaltakat végrehajtotta és az alább megnevezettektől tervezési árajánlatot kért be:

1. Mátyás-Varga Eszter e.v. (1149 Budapest Pillangó Park 14/a)
2. Area-Plan Tervező és Tanácsadó Kft. (1133 Budapest Vág utca 9.)
3. Green Pi Tervező és Szolgáltató Kft. (1136 Budapest Hegedüs Gyula utca 29.)

Nevezettek határidőben benyújtották tervezési árajánlatukat, miszerint:

1. Mátyás-Varga Eszter e.v. 15.000.000, -Ft+ 0% ÁFA= 15.000.000, -Ft
2. Area-Plan Tervező és Tanácsadó Kft. 11.500.000,-Ft+ ÁFA =14.615.000,-Ft
3. Green Pi Tervező és Szolgáltató Kft. 13.800.000, -Ft+ ÁFA= 17.526.000, -Ft

Emlékeztetem a Tisztelt Képviselő-testületet, hogy a jelen előterjesztést a testület a 2025. november 13. napján megtartott testületi ülésén 5 igen szavazattal levette a napirendről. Tekintettel a fentiekre, valamint az ügy kiemelt jelentőségére, sajnálatosnak tartom, hogy a döntéshozatal akkor elmaradt.

A döntés elmaradása azért is sajnálatos, mivel az árajánlatot benyújtó ajánlattevők az ajánlati kötöttséget kizárólag 90 napig vállalták. Tekintettel arra, hogy az ajánlati kötöttség időközben megszűnt, az ajánlattevőktől új tervezési árajánlatok bekérésére került sor.

Az újonnan beérkezett árajánlatok az alábbiak:

1.) Az Area Plan Kft. tervezési árajánlata: 12.800.000 Ft + ÁFA, azaz bruttó 16.256.000 Ft  
2.) Mátyás-Varga Eszter e.v. tervezési árajánlata: 18.900.000 Ft + 0% ÁFA, azaz 18.900.000 Ft  
3.) A Green Pi Tervező és Szolgáltató Kft. részéről új tervezési árajánlat nem érkezett.

Megállapítható, hogy a testület korábbi döntésképtelensége következtében – figyelembe véve a benyújtott új árajánlatokat – az önkormányzat számára többletkiadás keletkezett a Településterv tervezőjének időben történő kiválasztásának elmaradása miatt.

Mindezek ellenére kérem a Tisztelt Képviselő-testületet, hogy az előterjesztést megtárgyalni, és a Településterv elkészítőjének kiválasztásáról haladéktalanul döntést hozni szíveskedjenek.

Zebegény 2026.január 15.

Ferenczy Ernő Ervin

polgármester

**Határozati javaslat**

**Zebegény Község Önkormányzat képviselő-testületének**

**/2026 (I.22.) határozata**

**Döntés** **Zebegény község új településtervének elkészítésére**

**benyújtott tervezési ajánlatokról**

Zebegény Község Önkormányzatának Képviselő-testülete úgy dönt, hogy Zebegény község új településtervének elkészítésére a legkedvezőbb ajánlatot adó

**Ara-Plan Tervező és Tanácsadó Kft. (1133 Budapest Vág utca 9.)**

**12.800.000,-Ft + ÁFA =16.256.000,-Ft**

bízza meg.

A Településterv tervezésének díját a 2026. évi költségvetés terhére biztosítja.

Felhatalmazza a polgármester a tervezési szerződés megkötésére.

Határidő: azonnal

Felelős: polgármester