***Zebegény Község Polgármesterétől***

***2627 Zebegény, Árpád u. 5.***

*E-mail:* [polgarmester@zebegeny.hu](mailto:polgarmester@zebegeny.hu)

Előterjesztő: Ferenczy Ernő Ervin

Összeállította: dr. Varga Imre

**ELŐTERJESZTÉS**

**A Képviselő-testület 2026.évi munkatervéről**

**Tisztelt Képviselő-testület!**

Magyarország helyi önkormányzatairól szóló 2011.évi CLXXXIX törvény 44. §-a szerint: *A képviselő-testület szükség szerint, a szervezeti és működési szabályzatban meghatározott számú, de évente legalább hat ülést tart.*

Zebegény Község Önkormányzat Képviselő-testületének Zebegény Község Önkormányzat Szervezeti és Működési szabályairól szóló 11/2024. (XI. 25.) önkormányzati rendelete (SZMSZ) 10. § (1)-(2) bekezdései szerint: *(1)**A Képviselő-testület éves munkaterv alapján végzi tevékenységét.*

*(2) A Képviselő-testület az éves munkatervét – a polgármester előterjesztése alapján – a tárgyévet megelőző utolsó vagy évi első rendes ülésén fogadja el*.

SZMSZ 12.§ (1) bekezdése szerint:*A Képviselő-testület az általa elfogadott éves munkatervben meghatározott számú – de legalább évi 10 – rendes ülést tart, az adott hónap harmadik csütörtökén délután 18:00 órától.*

Tekintettel a fent hivatkozott jogszabályi rendelkezésekre készült el a Képviselő-testület 2026.évi munkatervének tervezete.

Kérem, hogy az előterjesztést megtárgyalni, a képviselő-testület 2026.évi munkatervéről döntést hozni szíveskedjenek.

Zebegény, 2026.január 15.

Ferenczy Ernő Ervin

polgármester

**Zebegény Község Önkormányzat Képviselő-testületének**

**/2026. (I.22.) Kt. határozata**

**Döntés a Képviselő-testület 2026.évi munkatervéről**

Zebegény Község Önkormányzata Képviselő-testülete Magyarország helyi önkormányzatairól szóló 2011.évi CLXXXIX törvény 44. §-a , valamint az Önkormányzat Szervezeti és Működési Szabályzatáról szóló 11/2024. (XI. 25.) önkormányzati rendelet (SZMSZ) 10. § (1) bekezdésében foglaltak alapján a melléklet szerinti tartalommal Zebegény Község Önkormányzat Képviselő-testületének 2026. évi munkatervét elfogadja.

Felelős: polgármester

Határidő: folyamatos